Diari Oficial de la Generalitat Valenciana


Sumari del DOGV 6699, del 25-01-2012 (2012/646)

RESOLUCIÓ de 20 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre el Ministeri de Medi Ambient i Medi Rural i Marí i la Generalitat en matèria d'estadística. Any 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/646


Data del document
:   20-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre el Ministeri de Medi Ambient i Medi Rural i Marí i la Generalitat en matèria d'estadística. Any 2011. [2012/646]  
El Ministeri de Medi Ambient i Medi Rural i Marí i la Generalitat han subscrit, després de la tramitació prèvia reglamentària, el 29 de novembre de 2011, el conveni específic de col·laboració en matèria d'estadística. Any 2011.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0029/2012, i que figura com a annex d'esta resolució.  
  
Valencia, 20 de gener de 201.-La directora general del Secretariat del Consell i Relacions amb les Corts: M.ª Teresa Lleó Alonso.  
  
  
Conveni específic de col·laboració, entre el Ministeri de Medi Ambient i Medi Rural i Marí, i la Generalitat, a través de la conselleria d'Agricultura, Pesca, Alimentació i Aigua, en matèria d'estadística. Any 2011.   
  
Madrid, 29 de novembre de 2011  
  
Reunits  
D'una part, María Felicitat Montero Pleite, subsecretaria de Medi Ambient, i Medi Rural i Marí, en virtut del Reial Decret 1395/2010, de 29 d'octubre, pel qual es disposa el seu nomenament, en nom i representació de l'esmentat departament, d'acord amb les atribucions delegades en l'Orde ARM/939/2011, de 13 d'abril (Butlletí Oficial de l'Estat de 16 d'abril), de delegació d'atribucions en el Ministeri de Medi Ambient i Medi Rural i Marí.  
I d'altra, Maritina Hernández Miñana, consellera d'Agricultura, Pesca, Alimentació i Aigua de la Generalitat, en virtut del Decret número 6/2011, de 21 de juny, pel qual es disposa el seu nomenament, i fent ús de les atribucions que li han sigut conferides per acord del Consell, de data 27 de maig de 2011.  
Ambdós parts es reconeixen capacitat jurídica suficient per a subscriure el present conveni específic de col·laboració i, a este efecte,  
  
Exposen  
  
Primer. Que el Ministeri de Medi Ambient, i Medi Rural i Marí, actua d'acord amb el que establix l'article 149.1.31a de la Constitució Espanyola, que reserva de forma exclusiva a l'Estat la competència en matèria d'estadística per a fins estatals.  
D'altra banda, la Comunitat Valenciana ha assumit la competència exclusiva sobre les estadístiques per a fins de la Comunitat Autònoma, de conformitat amb el que preveu l'article 49.1.32 del seu Estatut d'Autonomia (en la redacció donada per Llei Orgànica 1/2006, d'11 d'abril).  
  
Segon. Que hi ha una creixent trajectòria de cooperació en matèria d'elaboració d'estadístiques agroalimentàries entre l'Administració General de l'Estat i la de la Comunitat Valenciana, en l'àmbit de les seues competències respectives. Esta cooperació s'ha materialitzat per mitjà de la subscripció, amb data 19 de maig de 2009, d'un conveni marc de col·laboració en matèria d'estadística.   
  
Tercer. Que l'esmentat conveni marc, preveu, en la seua clàusula tercera, la subscripció de convenis específics de col·laboració que determinaran les accions que constituïxen el seu objecte, els compromisos que assumixen les parts i el seu finançament.  
Quart. Que les parts consideren convenient l'harmonització i comparació de les estadístiques elaborades en virtut de les seues competències, així com l'establiment d'una única font d'arreplega d'informació, que evite duplicitats, divergències i molèsties a l'informador i minimitze el cost que suposa l'execució del programa estadístic, garantint el suficient grau de cobertura, fiabilitat i oportunitat, d'acord amb les exigències de la normativa autonòmica, nacional i de la Unió Europea.  
  
  
Quint. Que l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'Administració General de l'Estat i els òrgans de govern de les comunitats autònomes, per a celebrar convenis de col·laboració entre si i en l'àmbit de les seues competències respectives.  
Conseqüentment, les parts estan habilitades per a la subscripció d'este conveni específic, que quedarà fora de l'àmbit d'aplicació de la Llei 30/2007, de 30 octubre, de Contractes del Sector Públic, llevat de la resolució dels dubtes i de les llacunes que pogueren presentar-se i que, en eix cas, seran aplicables els principis del dit text legal.   
  
Per tot allò que s'ha exposat, les parts subscriuen el present conveni específic de col·laboració, amb subjecció a les següents:  
  
Clàusules  
  
Primera. Objecte  
El present conveni específic de col·laboració té com a objecte establir l'acció conjunta de les parts firmants, en matèria d'estadística agrària, ramadera i alimentària, per a dur a terme, durant l'any 2011, les funcions precises en l'arreplega d'informació en explotacions agràries i ramaderes, establiments, empreses industrials agroalimentàries i mercats de productes agraris i ramaders; així com la gravació i validació d'estos, en l'àmbit territorial de la Comunitat Valenciana, per a l'execució del programa d'estadístiques.  
  
  
Segona. Actuacions  
1. Ambdós parts es comprometen al desenrotllament de les actuacions següents:   
a) Aprovació i execució del pla específic anual d'actuació conjunta d'ambdós administracions, en matèria d'estadística agrària, ramadera i alimentària, contingut en l'annex, i actuant cada una en l'àmbit de les seues competències respectives en el desenrotllament de l'esmentat pla.  
b) Establiment d'objectius d'interés comú, per a la realització coordinada i conjunta de les referides operacions estadístiques, en l'àmbit de les seues competències respectives.  
2. La Conselleria d'Agricultura, Pesca, Alimentació i Aigua de la Comunitat Valenciana, es compromet a realitzar les actuacions següents:  
a) Las operacions estadístiques precises per a l'execució del seu programa d'estadístic, en exercici de la seua competència exclusiva sobre les estadístiques, per a fins de la Comunitat Valenciana.  
b) Finançar les esmentades operacions estadístiques, amb una quantitat de quaranta mil euros (40.000,00 €), amb càrrec a l'aplicació pressupostària 18.81.98.737.77.0, del pressupost de la Generalitat per a l'any 2011.   
c) Realitzar les operacions estadístiques arreplegades en l'annex de característiques metodològiques, adjunt a este conveni, i posterior entrega dels resultats obtinguts al Ministeri de Medi Ambient, i Medi Rural i Marí, d'acord amb els calendaris que s'establisquen.  
  
3. El Ministeri de Medi Ambient i Medi Rural i Marí, es compromet a realitzar les actuacions següents:  
a) La integració de les operacions en matèria d'estadística, objecte d'este conveni, realitzades per la Comunitat Valenciana i arreplegades en l'annex, sobre característiques metodològiques, per a la realització del Programa d'Estadístiques.  
b) Finançar, amb la quantitat de dos-cents díhuit mil cinc-cents noranta-dos euros (218.592,00 €), aquella part dels treballs que ha de realitzar la Comunitat Valenciana, conduents a la realització del Programa d'Estadístiques.  
  
Tercera. Finançament i forma de pagament  
El Ministeri de Medi Ambient i Medi Rural i Marí, abonarà a la Comunitat Valenciana la quantitat de dos-cents díhuit mil cinc-cents noranta-dos euros (218.592,00 €), per les funcions realitzades, d'acord amb el que preveu la clàusula segona, amb càrrec a l'aplicació pressupostària 21.16.004S.357.94, del Programa 451O.  
El pagament de la quantitat esmentada es realitzarà per mitjà de transferència al compte bancari, codis: 6958.0806.28.6264772701, prèvia comprovació de les funcions realitzades per la Comunitat Autònoma, d'acord amb el següent règim de pagaments:  
A) El 70 per cent de l'import global, cent cinquanta-tres mil catorze euros amb quaranta cèntims (153.014,40 €), després de la firma del present conveni, i una vegada comprovades les referides funcions, i certificada la conformitat d'estes pel Ministeri.  
B) El 30 per cent de l'import global, seixanta-cinc mil cinc-cents setanta-set euros amb seixanta cèntims (65.577,60 €), amb data de referència 30 de novembre de 2011, prèvia recepció de conformitat pel Ministeri.  
  
Quarta. Duració  
El present conveni produirà efectes des del dia de la seua firma i fins al 31 de desembre de 2011.  
  
Quinta. Resolució  
El present conveni específic podrà ser resolt, de mutu acord, entre les parts o per decisió motivada d'una d'elles, que haurà de comunicar-se per escrit a l'altra part amb, almenys, tres mesos d'antelació.  
  
En el cas de resolució anticipada del conveni, les actuacions en curs continuaran efectuant-se fins a la seua completa finalització, però no s'iniciaran noves actuacions.  
  
Sexta. Jurisdicció  
El present conveni té naturalesa administrativa, segons el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es troba exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, en virtut del que establix l'article 4.1.c de la mencionada norma.  
Les controvèrsies que pogueren plantejar-se sobre la interpretació i execució del present conveni, hauran de ser resoltes per la jurisdicció contenciosa administrativa, d'acord amb la Llei 29/1998, de 13 de juliol, reguladora d'este orde jurisdiccional.  
I, en prova de conformitat, i per a la deguda constància de quant queda convingut, les parts firmen el present conveni específic de col·laboració, per triplicat exemplar i en tots els seus fulls, en el lloc i la data a l'inici indicats.  
  
La ministra de Medi Ambient, i Medi Rural i Marí, p. d (O ARM/939/2011, 13.04.2011, BOE 16.04.2011), la subsecretària: María Felicidad Montero Pleite.  
  
La consellera d'Agricultura, Pesca, Alimentació i Aigua de la Generalitat: Maritina Hernández Miñana.  
  
  
ANNEX: LLISTAT GENERAL D'OPERACIONS ESTADÍSTIQUES I CARACTERÍSTIQUES METODOLÒGIQUES  
  
(Conveni específic de col·laboració entre el Ministeri de Medi Ambient i Medi Rural i Marí - la Comunitat Valenciana / 2011)  
  
  
  
  
  
  
  
  
  
\* \* \* \* \* \* \* \* \* \* \* \* \* \*   
  
ANEXO: LISTADO GENERAL DE OPERACIONES ESTADÍSTICAS Y CARACTERÍSTICAS METODOLÓGICAS  
  
(Convenio específico de colaboración Ministerio de Medio Ambiente, y Medio Rural y Marino - Comunitat Valenciana / 2011)  
  
  
  
  
